**LĪGUMS Nr.6.3./8**

**Par kurināmās malkas piegādi**

|  |
| --- |
| Rēzeknes novads Dricānos 2017.gada 20.janvārī |

**Dricānu pagasta pārvalde,**– **Pircējs**, no vienas puses, un SIA „ZUMZUM”, turpmāk – **Pārdevējs**, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Kurināmās malkas iegāde Dricānu pagasta pārvaldes vajadzībām” (identifikācijas Nr. DPP 2017/1), turpmāk – **Iepirkums**, rezultātiem, noslēdz šādu līgumu, turpmāk – **Līgums**:

1. **Līguma priekšmets un summa**
   1. Līguma priekšmets ir Kurināmās malkas iegāde Dricānu pagasta pārvaldes vajadzībām, saskaņā ar tehnisko specifikāciju (Līguma pielikums Nr.1) un Pārdevēja finanšu piedāvājumu Iepirkumā (Līguma pielikums Nr.2).
   2. Pārdevējs pārdod un piegādā un Pircējs pērk un apmaksā 1000 m3 malkas, turpmāk – **Prece**.
   3. Līguma kopsumma ir EUR 18 000,00 (astoņpadsmit tūkstoši euro 00 centi). PVN- atbilstoši likumam „Par pievienotās vērības nodokli” – nodokļa apgrieztā maksāšana.
2. **Līguma saistību izpildes kārtība un termiņi**
   1. Pušu līgumsaistības tiek uzskatāmas par izpildītām pēc Preces piegādes un nodošanas Pircējam un Preces pieņemšanas un tās vērtības pilnīgas apmaksas no Pircēja puses.
   2. Līguma izpildes laiks līdz 2017.gada 1.jūnijam.
3. **Preces kvalitāte**
   1. Preces kvalitātei jāatbilst tehniskās specifikācijas prasībām (Līguma pielikums Nr.1).
   2. Pircējs pārbauda kvalitātes atbilstību, Preces pieņemšanas laikā veicot tās apskati.
4. **Norēķinu kārtība**
   1. Pircējs maksā Pārdevējam par faktiski piegādāto Preci, 1(viena) mēneša laikā pēc piegādes veikšanas un Pārdevēja rēķina saņemšanas pārskaitot piegādātās Preces vērtības summu Pārdevēja norādītajā kontā kredītiestādē.
5. **Preces pieņemšanas – nodošanas kārtība**
   1. Preces pieņemšana – nodošana notiek Preces piegādes vietā: Dricānu ciems, Dricānu pagasts, Rēzeknes novads.
   2. Pircēja un Pārdevēja pārstāvji veic Preces apskati, nosaka tās daudzumu un ar parakstiem preču pavadzīmē apliecina piegādātās Preces daudzuma atbilstību pavadzīmē norādītajam daudzumam un kvalitātes atbilstību tehniskās specifikācijas prasībām.
   3. Preces daudzuma vai kvalitātes neatbilstības gadījumā tiek sastādīts attiecīgs akts, kuru paraksta abu Pušu pārstāvji. Pircējs apmaksā tikai atbilstošās Preces vērtību.
6. **Pušu pienākumi un atbildība**
   1. Pārdevējs apņemas nepieļaut atkāpes no Līguma noteikumiem.
   2. Par Preces piegādes termiņa nokavējumu Pārdevējs maksā Pircējam līgumsodu 0,1% apmērā no Preces vērtības par katru nokavēto dienu.
   3. Ja Pircējs kavē samaksu par Preci, tas maksā Pārdevējam līgumsodu 0,1% apmērā no nokavētā maksājuma summas.
   4. Līgumsoda samaksa neatbrīvo Puses no saistību izpildes pienākuma.
7. **Nepārvarama vara**
   1. Puse, kura nevar pilnīgi vai daļēji izpildīt savas saistības nepārvaramas varas apstākļu dēļ, 5 (piecu) dienu laikā informē otru Pusi par minēto apstākļu iestāšanos.
   2. Ja šie apstākļi ilgst vairāk par 3 (trim) mēnešiem, katrai no Pusēm ir tiesības vienpusējā kārtā izbeigt Līgumu bez pienākuma atlīdzināt zaudējumus.
8. **Piemērojamie likumi un strīdu izskatīšanas kārtība**
   1. Puses izpilda Līguma saistības, saskaņā ar Latvijas Republikas Civillikuma normām par pirkuma līgumu.
   2. Visus strīdus un domstarpības, kas rodas starp Pusēm Līguma izpildes gaitā, Puses cenšas atrisināt sarunu ceļā, savstarpēji vienojoties. Ja vienošanās netiek panākta, strīdi tiek risināti tiesā Latvijas Republikas normatīvajos aktos paredzētajā kārtībā.
9. **Citi noteikumi**
   1. Visi Līguma grozījumi un/vai papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
   2. Līgums sastādīts uz 2 (divām) lapām un 2 (diviem) pielikumiem uz 2 (divām) lapām 2 (divos) eksemplāros, pa vienam katrai Pusei. Abiem Līguma eksemplāriem ir vienāds juridisks spēks.
10. **Pušu rekvizīti un paraksti**

|  |  |
| --- | --- |
| PIRCĒJS  Rēzeknes novada pašvaldības  Dricānu pagasta pārvalde | PĀRDEVĒJS  SIA „ZUMZUM”, |
|  |  |